मामला डोईवाला कोतवाली क्षेत्र के हर्रावाला का है। मिली जानकारी के अनुसार कल देर शाम डोईवाला पुलिस को सूचना मिली कि साबुन फैक्ट्री के समीप विंडलास रिवर वैली में एक डम्पर करंट की चपेट में आ गया है। जिसमें बैठा चालक बुरी तरह झुलस गया है। सूचना पर मौके पर पहुंची पुलिस ने डम्पर चालक को अस्पताल पहुंचाया। जहां डाक्टरों द्वारा उसे मृत घोषित कर दिया गया। चालक की पहचान अमित सिंह पुत्र देवपाल निवासी सहारनपुर के रूप में हुई है। पुलिस ने शव को कब्जे में लेते हुए परिजनों को सूचित कर अग्रिम कार्यवाही शुरू कर दी है।